ai4bharat/Pralekha huggingface dataset:
امور داخلہ کی وزارت
جموں و کشمیر میں سرمایہ کاری کی تجاویز
حکومت جموں و کشمیر کے ذریعے فراہم کردہ معلومات کے مطابق نئی صنعتی پالیسی 2021 کے اعلان کے بعد سے اب تک کل 5327 درخواستیں/ سرمایہ کاری کی تجاویز موصول ہوئی ہیں۔ دسمبر 64 میں 058,2022 کروڑ روپے کی متوقع سرمایہ کاری اب 66,000 کروڑ روپے تک پہنچ گئی ہے۔
موصول ہونے والی 5327 تجاویز میں سے 1854 یونٹس کے لیے زمین الاٹ کی جا چکی ہے اور 854 نے پریمیم ادا کر دیا ہے۔ 560 یونٹس نے لیز ڈیڈ پر دستخط کیے ہیں اور الاٹ کی گئی زمین کا قبضہ سنبھال لیا ہے۔ 129 یونٹس نے زمین پر کام شروع کر دیا ہے۔ اس کے علاوہ نئی صنعتی پالیسی 350 کے اعلان کے بعد 2021 موجودہ یونٹس بھی پیداوار کرنا شروع کر چکے ہیں۔
جموں و کشمیر انڈسٹریل پالیسی 2021 کے نفاذ کے بعد 1924.64 کروڑ روپے  کی سرمایہ کاری زمین پر آئی ہے۔ رواں مالی سال کے دوران سرمایہ کاری پچھلے کسی بھی دوسرے مالی سال کے مقابلے میں اب تک کی سب سے زیادہ ہے۔
جموں و کشمیر کی حکومت نے بزنس ریفارمز ایکشن پلان – کاروبار کرنے میں آسانی، نئی صنعتی اسٹیٹس کی ترقی، سڑکوں، بجلی، پانی، نکاسی آب، سیوریج ٹریٹمنٹ سمیت بنیادی بنیادی ڈھانچے کی ترقی اور سرمایہ کاروں کی مدد کرنے جیسے متعدد اقدامات کیے ہیں تاکہ سرمایہ کاری کی حوصلہ افزائی کی جاسکے اور نوجوانوں کے لیے روزگار کے مواقع پیدا کرنے کے ساتھ ساتھ آمدنی پیدا کی جاسکے۔ چند اقدامات درج ذیل ہیں:
- بزنس ریفارم ایکشن پلان - ایز آف ڈوئنگ بزنس : صنعتی ترقی کو فروغ دینے کے لیے حکومت بی آر اے پی کے نفاذ پر حکمت عملی کے ساتھ کام کر رہی ہے۔ بی آر اے پی کے تحت 352 بی آر اے پی پوائنٹس کی تعمیل کی گئی ہے اور 3188 بوجھ کی تعمیل کو کم کیا گیا ہے۔ سنگل ونڈو پورٹل پر 167 محکموں کی 18 خدمات فراہم کی گئی ہیں۔ جموں و کشمیر کا بی آر اے پی اسکور 0.30 فیصد سے بہتر ہوکر 79.67 فیصد ہوگیا ہے۔
- سنگل ونڈو کلیئرنس سسٹم: ممکنہ سرمایہ کاروں کو بلا تعطل خدمات فراہم کرنے کے لیے سرکاری محکموں اور سرمایہ کاروں دونوں کی سہولت کے لیے تمام گورنمنٹ ٹو بزنس سروسز کو سنگل ونڈو سسٹم پر لایا گیا ہے۔
- نئی انڈسٹریل اسٹیٹس کی ترقی اور بنیادی ڈھانچے میں بہتری۔
- صنعتوں کو عالمی منڈیوں سے جوڑنے اور جموں و کشمیر کو سرمایہ کاری کے ایک مثالی مقام کے طور پر فروغ دینے کے لیے سرمایہ کاروں کو مزید مدعو کرنے کے مقصد سے ضروری سہولت / آگاہی کے لیے سرمایہ کار سہولت سیل قائم کیا گیا ہے۔
یہ اطلاع وزیر مملکت برائے امور داخلہ جناب نتیانند رائے نے راجیہ سبھا میں ایک سوال کے تحریری جواب میں دی۔
وزارتِ تعلیم
آئی آئی آئی ٹی گواہاٹی نے ایک بھارت سریشٹھ بھارت مہم کے تحت ‘‘راجستھان ٹورزم اینڈ ٹریولز’’ کے موضوع پر پوسٹر بنانے کا مقابلہ منعقد کرکے ای بی ایس بی کے جذبے کو برقرار رکھا ہے
لاک ڈاؤن کی وجہ سے آن لائن ہونے والے اس مقابلےمیں طلبا نے اپنے گھروں سے شرکت کی
نئی دہلی،12 مئی، 2020، ہمارے قوم کی کثرت میں وحدت کے جذبے کو فروغ دینے کی خاطر حکومت ایک بھارت سریشٹھ بھارت مہم چلا رہی ہے۔ایچ آر ڈی کی وزارت ای بی ایس بی مہم کے لیے نوڈل وزارت کے تحت کام کر رہی ہے۔ یہ مہم بہت سی دیگر ساتھی وزارتوں اور ریاستوں کے ساتھ مل کر چلائی جارہی ہے۔کووڈ-19 کی وجہ سے لاک ڈاؤن کے باوجودمہم کی رفتار کو جاری رکھنے کے لیے گواہاٹی کے انڈین انسٹی ٹیوٹ آف انفارمیشن ٹیکنالوجی نے حال ہی پوسٹر بنانے کا ایک مقابلہ منعقد کیا تھا۔ طلبا سے کہا گیا تھا کہ وہ لاک ڈاؤن کی وجہ سے اپنے گھروں سے آن لائن ہونے والے اس مقابلے میں شرکت کریں۔
مقابلے کا موضوع تھا ‘‘راجستھان ٹورزم اینڈ ٹریولز’’
کووڈ-19 کی وجہ سے اس ادارے کی سرگرمیوں میں رکاوٹ پڑ گئی کیونکہ طلبا، عملے کے افراد اور بہت سے اساتذہ نے کیمپس خالی کردیا۔ ای بی بی ایس سے متعلق آئی آئی ٹی جی کی سرگرمیاں بھی متاثر ہوگئی البتہ آئی آئی آئی ٹی جی نے ای بی ایس بی کے سلسلے میں اپریل کا ماہانہ پروگرام یکم مئی 2020 کو منعقد کرنے میں کامیابی حاصل کی۔آئی آئی آئی ٹی جی نے ای بی ایس بی کے بینر تلے پروگرام منعقد کرنے کا تہیہ کر رکھا ہے جس کا مقصدریاست راجستھان کے بارے میں معلومات کو طلبا کے مابین فروغ دینا ہے۔
آئی آئی آئی ٹی گواہاٹی کے کالرو لٹریری کلب کے طلبا اس مقابلے کو منعقد کرنے میں آگے رہے۔دونوں محترمہ میگھنا سنگھ اور محترمہ پرینکا کماری، پہلے سال کے بی ٹیک کے طلبا اور کلب کے ایک سرگرم ممبر نے آن لائن مقابلے کے انعقاد میں تعاون کیا۔ پوسٹر بنانے کا یہ مقابلہ دو زمروں میں منعقد کیا گیا تھا یعنی ڈیجیٹل اور ہاتھ سے پوسٹر بنانے کا زمرہ۔کل ملاکر 14 طلبا نے پورے ملک سے اپنے گھروں سے اس مقابلے میں شرکت کی۔9 طلبا نے ڈیجیٹل زمرے میں حصہ لیا جبکہ 5 کا تعلق ہاتھ سے پوسٹر بنانے کے زمرے سے تھا۔
جن طلبا نے ڈیجیٹل پوسٹر بنانے کے زمرے میں شرکت کی وہ ہیں، اتک ، کے این، جی پرانے، پرینکا کماری، امتیش کمار، گرنور سنگھ، پریام راج، ریچا، سائی کمار مینڈھا اور اتکرش کمار ۔ ہاتھ سے پوسٹر بنانے کے زمروں میں شرکت کرنے والوں میں جے پوجیتا، روہت جین،سینتانی دتّا، جیشو یادو اور انانیا شامل تھے۔ ڈیجیٹل اور ہاتھ سے بنائے ہوئے پوسٹروں کی جانچ، اس کے ڈیزائن، اس میں شامل اجزا اور تخلیق نیز اس کے اصلی ہونے کی بنیاد پر کی گئی۔ ادارے کو بہت اچھے پوسٹر وصول ہوئے تھے۔ سبھی طلبا نے سخت محنت کی تھی اور شاندار پوسٹر بنائے تھے۔ جس میں راجستھان اور اس کی خوبصورتی کو اجاگر کیا گیا تھا۔
ڈیجیٹل پوسٹر کے زمرے میں اتک کمیلیشور داس پہلے نمبر پر آئے۔ جی پرنے دوسرے نمبر پر اور پرینکا کماری تیسرے نمبر پر آئیں۔ ہاتھ سے پوسٹر بنانے کے زمرے میں جدی پنیتا پہلے نمبر اور روہت جین دوسرے نمبر پر آئے۔
وزیراعظم کا دفتر
وزیر اعظم نے سی ڈبلیو جی 2022 میں خواتین کے 50 کلوگرام باکسنگ میں طلائی تمغہ جیتنے پر نکہت زرین کو مبارکباد دی
وزیر اعظم جناب نریندر مودی نے دولت مشترکہ کھیل، 2022 میں خواتین کے 50 کلوگرام باکسنگ میں طلائی تمغہ جیتنے پر نکہت زرین کو مبارکباد دی ہے۔
وزیر اعظم نے ٹویٹ کیا؛
"نکہت زرین ہندوستان کا فخر ہیں۔ وہ ایک عالمی معیار کی ایتھلیٹ ہیں جنہیں ان کی صلاحیتوں کے لئے کافی سراہا جاتا ہے۔ میں انہیں سی ڈبلیو جی میں گولڈ میڈل جیتنے پر مبارکباد دیتا ہوں۔ مختلف ٹورنامنٹس میں شاندار کارکردگی کا مظاہرہ کرتے ہوئے انہوں نے شاندار مستقل مزاجی کا مظاہرہ کیا۔ اس کی مستقبل کی کوششوں کے لیے نیک خواہشات۔
#Cheer4India ’
ش ح۔ ش ت۔ج
Uno-8832
(
صحت اور خاندانی بہبود کی وزارت
بھارت کے یومیہ نئے معاملے گھٹ کر 1.65 لاکھ کی سطح پر آئے، لگاتار گراوٹ کا رجحان بناہوا ہے
پچھلے 46 دنوں میں یومیہ نئے معاملے سب سے کم آئے
پچھلے 24 گھنٹے میں 1,14,216تک گھٹے معاملے، فعال معاملات گھٹ کر 21,14,508 رہ گئے
لگاتار 17ویں دن صحتیاب ہونے والے افراد کی تعداد نئےمعاملوں سے زیادہ رہی
صحتیابی کی شرح پھر بڑھ کر 91.25 فیصد ہوگئی
8.02 فیصد کی یومیہ پازیٹیو ریٹ کے ساتھ لگاتار چھٹے دن 10فیصد سے کم رہی پازیویٹی کی شرح
جانچ کی صلاحیت میں خاصا اضافہ ہوا، ابھی تک کُل 34.3 کروڑ جانچ ہوئی
پچھلے 24 گھنٹے میں 30.35 لاکھ سےزیادہ  ویکسین کی ڈوز دی گئی
نئی دہلی:30مئی،2021۔بھارت میں فعال معا ملات کی تعداد میں لگاتار گراوٹ دیکھنے کو مل رہی ہے۔ فعال معاملات میں ایک بار پھر کمی آئی۔ اس ضمن میں آج فعال معاملات 21,14,508 درج کیے گئے۔
پچھلے 24 گھنٹے میں فعال معاملات میں 1,14,216 کی کُل گراوٹ دیکھنے کو ملی اور ملک کے کُل پازیٹیو معاملوں کے مقابلے میں صرف 7.58 فیصد فعال معاملات ہیں۔
یومیہ نئے معاملوں میں لگاتار گراوٹ کے تحت ملک میں لگاتار تین دن دو لاکھ سے کم یومیہ معاملے درج کیے گئے۔ پچھلے 24 گھنٹے میں یومیہ 1,65,553 نئے معاملے درج کیے گئے۔
لگاتار 17ویں دن بھارت میں صحتیاب ہونے والے یومیہ مریضوں کی تعداد یومیہ نئے معاملوں کے مقابلے میں زیادہ رہیں۔ پچھلے 24 گھنٹے میں 2,76,309 افراد صحتیاب ہوئے۔
پچھلے 24 گھنٹے کے دوران یومیہ نئے معاملوں کے مقابلے میں 1,10,756 زیادہ لوگ ٹھیک ہوئے۔
وبا کی شروعات کے بعد کُل متاثرہ افراد میں سے 2,54,54,320 لوگ کووڈ-19 سے ٹھیک ہوچکے ہیں اور پچھلے 24 گھنٹوں میں 2,76,309 لوگ ٹھیک ہوئے۔ یہ کُل 91.25 فیصد صحتیابی کی شرح کے برابر ہے۔
ملک میں پچھلے 24 گھنٹے کے دوران کُل 20,63,839ٹیسٹ کیے گئے اور بھارت میں ابھی تک کُل 34.31 کروڑ جانچ کی جاچکی ہیں۔
اگرچہ ملک بھر میں جانچ کی تعداد بڑھ چکی ہے لیکن معاملوں کی ہفتہ واری پازیٹیویٹی شرح میں گراوٹ جاری ہے۔ ہفتہ واری پازیٹیویٹی کی شرح فی الحال 9.36فیصد کی سطح پر ہے۔ وہیں یومیہ پازیٹیویٹی کی شرح میں کمی آئی ہے اور یہ آج 8.02 فیصد رہی۔ یہ لگاتار چھٹے دن 10فیصد سے کم بنی ہوئی ہے۔
ملک گیر ٹیکہ کاری مہم کے تحت آج ملک میں لگائی گئی کووڈ-19 ویکسین خوراک کی کُل تعداد 21.20 کروڑ سے زیادہ ہوگئی۔
آج صبح 7 بجے تک درج اندازہ لگائے گئے اعداد وشمار کے تحت 30,07,831 سیشنوں کے ذریعے ویکسین کی کُل 21,20,66,614 خوراک دی جاچکی ہے۔ پچھلے 24 گھنٹوں میں ویکسین کی 30.35 لاکھ سے زیادہ خوراک دی گئی ہیں۔
اس کی تفصیل درج ذیل ہے:
|
|
ایچ سی ڈبلیو
|
|
پہلی خوراک
|
|
98,62,777
|
|
دوسری خوراک
|
|
67,72,792
|
|
ایف ایل ڈبلیو
|
|
پہلی خوراک
|
|
1,55,59,932
|
|
دوسری خوراک
|
|
84,89,241
|
|
عمر گروپ 44-18 سال
|
|
پہلی خوراک
|
|
1,83,43,505
|
|
دوسری خوراک
|
|
9,429
|
|
عمر گروپ 45 سے 60 برس
|
|
پہلی خوراک
|
|
6,54,11,045
|
|
دوسری خوراک
|
|
1,05,27,297
|
|
60 برس سے زیادہ
|
|
پہلی خوراک
|
|
5,84,40,218
|
|
دوسری خوراک
|
|
1,86,50,378
|
|
کُل میزان
|
|
21,20,66,614
ش ح۔م ع۔ ع ن
U NO:4983
(Visitor Counter : 138
بہت چھوٹی، چھوٹی اور درمیانی صنعتوں کی وزارت
جناب نتن گڈکری نے ایم ایس ایم ای، دیہی اور گھریلو صنعت کے سیکٹر کے لیےوزیر اعظم کے اقتصادی پیکی کا خیر مقدم کیا ہے، ان کا کہنا ہے کہ یہ پیکیج اس سیکٹر کو نئی بلندیوں تک لے جائے گا۔
نئی دہلی،12 مئی، 2020، ایم ایس ایم ایز اور سڑک ٹرانسپورٹ نیز شاہراہوں کے مرکزی وزیر جناب نتن گڈکری نے آج شام اعلان کردہ20 لاکھ کروڑ روپئے کے وزیر اعظم کے راحت پیکیج کا خیر مقدم کیا ہے۔ انھوں نے کہا کہ وزیر اعظم کے تاریخی پیکیج نےایم ایس ایم ای، دیہی اور گھریلو صنعت کے سیکٹر کی توقعات اور امنگوں کو پورا کردیا ہے۔
جناب گڈکری نے کہا کہ اپنے زبردست وسائل، اعلی ٹیکنالوجی اور خام مال کے ساتھ بھارت تمام شعبوں میں جلد ہی خود کفیل ہوسکتا ہے۔ انھوں نے کہا کہ وزیر اعظم نے بھارت کو عالمی معیشت میں ایک سپر اقتصادی طاقت بنانے کا خواب دیکھا ہے۔ وزیر موصوف نے کہا کہ کووڈ-19 وبائی بیماری کی وجہ سے اقتصادی سست روی دراصل ایک چھپی ہوئی نعمت ہے۔ ہمیں ملک کو آگے لے جانے کے لیے مثبت رویے اور خود اعتمادی کے لیے کوشش کرنی ہوگی۔
جناب نتن گڈکری نے کہا کہ قوم وزیر اعظم کے اس جذبہ خیر سگالی کو طویل مدت تک یاد رکھے گی۔ انھوں نے کہا کہ اس سیکٹر کے لیے وزیر اعظم کی مدد جو 11 کروڑ سے زیادہ لوگوں کو روزگار دیتا ہے اور جس کا جی ڈی پی میں حصہ تقریباً 19 فیصد ہے، اس سیکٹر کے تمام ساجھے دار کبھی بھی فراموش نہیں کرسکتے۔ انھوں نے اعتماد ظاہر کیا کہ ایم ایس ایم ای، دیہی اور گھریلو صنعت کا سیکٹراس پیکیج کی مدد سے نئی بلندیوں تک پہنچ جائے گا۔
کانکنی کی وزارت
ڈسٹرکٹ منرل فاؤنڈیشنز  انکم ٹیکس سے مستثنیٰ؛ جناب پرہلاد جوشی نے 165 ڈی ایم ایف کو مستثنیٰ قرار دینے پر معزز وزیر اعظم نریندر مودی کا شکریہ ادا کیا؛ وزارت مالیات کی طرف سے نوٹیفکیشن جاری
نئی دہلی 11 ستمبر 2021: کان کنی، کوئلہ اور پارلیمانی امور کے مرکزی وزیر جناب پرہلاد جوشی نے 165 ڈسٹرکٹ منرل فاؤنڈیشن ٹرسٹوں  کو انکم ٹیکس کی ادائیگی سے مستثنیٰ قرار دینے پر معزز وزیر اعظم جناب نریندر مودی کا شکریہ ادا کیا ہے۔ مائنز اینڈ منرلز   ایکٹ مجریہ 2015 میں ترمیم کے ذریعے حکومت ہند نے کان کنی سے متاثرہ تمام اضلاع میں ڈسٹرکٹ منرل فاؤنڈیشن کے قیام کا انتظام کیا ہے۔ ڈسٹرکٹ منرل فاؤنڈیشن کا مقصد ان لوگوں اور علاقوں کے مفاد اور فائدے کے لئے کام کرنا ہے جو کان کنی سے متعلق کاموں سے اس طرح متاثر ہوں۔ یہ کام ریاستی حکومت کے تجویز کے مطابق کرنا ہے ۔ اب تک ملک کی 22 ریاستوں کے 600 اضلاع میں ڈی ایم ایف قائم کئے گئے ہیں جنہوں نے ڈی ایم ایف کے ضابطے وضع کئے ہیں۔
جناب جوشی نے مرکزی وزیر خزانہ محترمہ نرملا سیتارمن کا بھی شکریہ ادا کیا ہے۔کل اس حوالے سے وزارت خزانہ   کی جانب سے گزٹ نوٹیفکیشن جاری کیا گیا ہے۔ کانوں کی وزارت نے ڈسٹرکٹ منرل فاؤنڈیشنوں کے حوالے سے انکم ٹیکس ایکٹ 1961 کی دفعہ 10 کے تحت انکم ٹیکس چھوٹ کے لئے نوٹیفکیشن جاری کرنے کے حوالے سے وزارت خزانہ کے ساتھ بات چیت کی تھی۔
وزارت خزانہ نے ڈی ایم ایف ٹرسٹ کو انکم ٹیکس سے مستثنیٰ کرنے کے لئے اقدامات کئے ہیں۔ ایکٹ کی دفعہ 10  کو فنانس ایکٹ مجریہ 2018 کے ذریعے ترمیم کیا گیا تاکہ تمام ڈی ایم ایف ٹرسٹ کو 'کلاس آف اتھارٹی' کے طور پر نوٹیفائی کیا جا سکے۔ اس کے مطابق وزارت خزانہ محکمہ محصولات نے 10.9.2020 کو 151 'ڈسٹرکٹ منرل فاؤنڈیشن ٹرسٹ' اور 10.9.2021 کو ڈی ایم ایف کو ہونے والی آمدنی کے حوالے سے 165 ڈی ایم ایف کو 'اتھارٹی کی کلاس' کے طور پر نوٹیفائی کیا۔ اس طرح مجموعی طور پر 316 ڈسٹرکٹ منرل فاؤنڈیشن ٹرسٹ کو اتھارٹی کی کلاس کے طور پرنوٹیفائی کیا گیا ہے۔ ایسا ڈی ایم ایف کو حاصل ہونے والی اُس آمدنی کے حوالے سے کیا گیا ہے جو ایم ایم ڈی آر ایکٹ کے مطابق ڈی ایم ایف کو لیز ہولڈرز کی شراکت، کان کنوں کے ذریعہ ڈی ایم ایف کی شراکت کی دیر سے ادائیگی پر سود اور اس طرح کی دیگر مخصوص وصولیابیوں کی وجہ سے ہوتی ہے۔
صحت اور خاندانی بہبود کی وزارت
کووڈ۔ انیس سے ٹھیک ہونے کی قومی شرح میں تیزی سے بہتری جاری،61.53فیصد پر پہنچی
کووڈ۔ 19 کے فعال معاملوں کے مقابلے میں ٹھیک ہونے والے تقریبا 2ً لاکھ زیادہ
پچھلے 24 گھنٹوں میں 2.6 لاکھ سے زیادہ نمونوں کی جانچ کی گئی
کووڈ۔ 19 کا پتہ لگانے کے لئے نمونوں کی جانچ کی تعداد روزانہ کافی بڑھ رہی ہے۔ گذشتہ 24 گھنٹوں کے دوران ، 2،62،679 نمونوں کی جانچ کی گئی ہے جن میں سے نجی لیبز میں 53،000 سے زیادہ نمونوں کی جانچ کی گئی ہے۔ اب تک جانچ کئے گئے نمونوں کی کل تعداد 1،04،73،771 ہو چکی ہے۔ نتیجے کے طور پر ، آج جانچ کی تعداد فی ملین 7180 تک پہنچ گئی ہے۔ اس کی اہم وجہ ریاستوں / مرکز کے زیر انتظام خطوں کی حکومتوں کے ساتھ مل کر کووڈ۔ انیس وبا کے لئے "جانچ ، کھوج ، علاج" کی حکمت عملی پر مستعدی سے عمل کرنا ہے۔
کووڈ۔ انیس کی جانچ میں قابل ستائش اضافہ کا ایک اہم جزو پورے ملک میں تشخیصی لیبوں کی تعداد میں اضافہ ہے۔ سرکاری شعبے میں 795 لیبز اور 324 نجی لیبز کے ساتھ ملک میں 1119 لیب ہیں۔ ان میں شامل ہیں:ریئل ٹائم آر ٹی پی سی آر پر مبنی ٹیسٹنگ لیبز: 600ٹرو نیٹ پر مبنی ٹیسٹنگ لیبز: 426سی بی این اے اے ٹی پر مبنی ٹیسٹنگ لیبز: 93 
آئی سی یو اور آکسیجن کی مدد والے بستروں، وینٹی لیٹروں اور دیگر آلات کے ذریعہ مناسب طور پر حمایت یافتہ مختلف قسم کی کووڈ سہولیات کے بڑھتے حفظان صحت کے بنیادی ڈھانچہ نے کووڈ۔ انیس کے مثبت معاملوں کا بروقت پتہ لگایا ہے اور اس کا موثر کلینیکل بندوسبت یقینی بنایا ہے۔ کوویڈ 19 کے زیادہ مریضوں کے ٹھیک ہونے کے ساتھ موجودہ وقت میں ٹھیک ہوئے معاملوں اور اور فعال معاملوں کے بیچ کی تعداد کا فرق بڑھ کر 1،91،886 ہو چکا ہے۔
پچھلے 24 گھنٹوں کے دوران مجموعی طور پر 16،883 کوویڈ۔ 19 کے مریض ٹھیک ہو گئے ہیں جس سے ٹھیک ہوئے معاملوں کی مجموعی تعداد اب بڑھ کر 4،56،830 ہوگئی ہے۔
کووڈ-19 کے مریضوں کے بیچ ٹھیک ہونے کی شرح دن بہ دن بڑھتی جا رہی ہے۔ آج یہ بڑھ کر 61.53٪ تک ہو گئی ہے۔
فی الحال ، 2،64،944 فعال معاملے ہیں اور یہ سبھی طبی نگرانی میں ہیں۔
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . کو بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔
کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
ریلوے کی وزارت
بھارتی ریلوے، 12 مئی 2020 سے چنندہ پسنجر ٹرینیں چلائے گی
اس کی شروعات 15 جوڑی ٹرینوں کے ساتھ ہوگی، یہ نئی دہلی اسٹیشن سے اسپیشل ٹرینوں کے طور پر چلائی جائیں گی
یہ ریل گاڑیاں ڈبرو گڑھ، اگرتلہ، ہاوڑہ، پٹنہ ، بلاس پور، رانچی، بھونیشور ، سکندر آباد، بنگلورو، چنئی، ترووننتاپورم ، مڈگاؤں، ممبئی سینٹرل، احمد آباد اور جموں توی کو جوڑیں گی
نئی دہلی،10مئی 2020/ بھارتی ریلوے نے 12 مئی 2020 سے آہستہ آہستہ مسافر  ریل گاڑیوں کو دوبارہ چلانے کا منصوبہ بنایا ہے۔ اس کی شروعات 15 جوڑی ریل گاڑیوں  کے ساتھ کی جائے گی۔ یہ ریل گاڑیاں نئی دہلی ریلوے اسٹیشن سے خصوصی ٹرینوں کے طور پر چلائی جائیں گی، جو ڈبرو گڑھ، اگرتلہ، ہاوڑہ، پٹنہ ، بلاس پور، رانچی،بھونیشور ، سکندر آباد، بنگلور ، چنئی ، ترواننتاپورم، مڈگاؤں ، ممبئی ، سینٹرل، احمد آباد اور جموں توی کو جوڑیں گی۔
ا س کے بعد بھارتی ریلوے نئے راستوں پر اور زیادہ خصوصی ریل گاڑیاں چلائے گی، جن کی کل تعداد کووڈ-19 کیئر سینٹر کے لئے 20 ہزار کوچوں کو ریزرو رکھنے اور پھنسے ہوئے تارکین کے لئے شرمک اسپیشل کے طو رپر 300 ٹرینوں تک چلانے کا ہدف یقینی بنانے کے لئے کافی تعداد میں کوچوں کو ریزرو رکھنے کے بعد دستیاب کو چوں پر منحصر ہوگی۔
ان ٹرینوں میں ریزرویشن کے لئے بکنگ 11 مئی کو شام 7 بجے سے شروع ہوگی اور صرف آئی آر سی ٹی سی کی ویب سائٹ .پر دستیاب ہوگی۔ ریلوے اسٹیشنوں پر واقع ٹکٹ بکنگ کاؤنٹر بند رہیں گے اور بکنگ کاؤنٹر پر کوئی بھی ٹکٹ  جاری نہیں کیا جائے گا۔ صرف مصدقہ کنفرم ٹکٹ والے مسافروں کو ہی ریلوے اسٹیشنوں میں داخل ہونے کی اجازت ملے گی۔ مسافروں کو فیس کوریا ماسک لگانا لازمی ہوگا اور صرف انہیں مسافروں کو ہی ریل گاڑی میں چڑھنے کی اجازت ہوگی اور ٹرینیں کے ڈپارچر چھوٹنے کے وقت انہیں اپنی اسکریننگ کرانی ہوگی اور صرف انہیں مسافروں کو ٹرین میں چڑھنے کی اجازت ہوگی جن میں اس بیماری کی کوئی بھی علامت نہیں ہوگی۔ ٹرینوں کو چلائے جانے کے پروگرام سمیت تفصیلی معلومات مناسب وقت پر الگ الگ جاری کی جائیں گی۔
م ن۔ ش ت ۔ ج
Uno-2427
(
ریلوے کی وزارت
کسانوں کی آمدنی میں اضافےکے لئے کسان ریل نقل و حمل کے توسط سے سبسڈی میں اضافی اشیاء شامل کی گئیں
ریلوے اور خوراک ڈبہ بندی کی وزارت کی ’آپریشن گرینس ۔ ٹاپ ٹو ٹوٹل‘ اسکیم کے تحت نوٹیفائیڈ پھلوں اور سبزیوں کے نقل و حمل پر 50 فیصد سبسڈی فراہم کی جاتی ہے
نئی دہلی، 10 فروری 2021: اپنی زرعی پیداوار کو کسان ریل کے توسط سے بھیجنے کے لئے کاشتکاروں کو ترغیب فراہم کرانے کی غرض سے، وزارت ریلوے اور خوراک ڈبہ بندی صنعت کی وزارت نے آپریشن گرینس ۔ ٹاپ ٹو ٹوٹل کے تحت وزارت ریلوے کے ذریعہ فراہم کردہ کسی بھی طرح کی ریل خدمات کے توسط سے 50 فیصد نقل و حمل سبسڈی کے لئے اہل پھلوں اور سبزیوں کی فہرست میں مندارن  اور ہلدی  کو شامل کیا ہے۔ خوراک ڈبہ بندی صنعت ، وزارت ریلوے کی آپریشن گرینس۔ ٹاپ ٹو ٹوٹل کے تحت چلائی جا رہی کسی بھی طرح کی ریل خدمت کے توسط سے پھلوں اور سبزیوں کے نقل و حمل پر 50 فیصد کی سبسڈی فراہم کر رہی ہے۔
سبسڈی کے تحت پہلے سے شامل اشیاء:
پھل ۔ آم، کیلا، امرود، کیوی، لیچی، پپیتا، موسمی، سنگترہ، کینو، لائم، نیمبو، انناس، انار، کٹہل، سیب، بادام، آنولہ، پیشن فروٹ اور ناشپاتی؛
سبزی ۔ سیم پھلی، کریلا، بینگن، شملہ مرچ، گاجر، پھول گوبھی، ہری مرچ، اوکرا، کھیرا، مٹر، لہسن، پیاز، آلو اور ٹماٹر۔
کسان ریل زرعی پیداوار کی رسائی کو ملک کے ایک کونے سے دوسرے کونے تک تیز رفتار نقل و حمل خدمات کے ذریعہ یقینی بناتی ہے جس سے کسانوں اور صارفین، دونوں کو فائدہ ہوتا ہے۔ چھوٹے کسانوں اور چھوٹے تاجروں کی ضرورتوں کو پورا کرتے ہوئے کسان ریل نہ صرف کاروبار میں اہم تبدیلی برپا کر رہی ہے بلکہ یہ کاشتکاروں کی آمدنی میں اضافہ کی کوششوں کو بھی پورا کرکے زندگیوں میں بدلاؤ لارہی ہے۔
تیز رفتار اور قابل استطاعت نقل و حمل، بلارکاوٹ سپلائی چین فراہم کراکے، اور جلدی خراب ہونے والی زرعی پیداوار کو برباد ہونے سے بچاکر بہتر پیداواری قیمت کی یقین دہانی کراکے اور کسانوں کی آمدنی میں اضافہ کی امیدیں پیدا کرکے کسان ریل یقیناً کاشتکاروں کی زندگی میں مثبت تبدیلی لا رہی ہے۔
یہ بات قابل ذکر ہے کہ بھارتی ریلوے مال بھاڑہ ریل گاڑیوں کے توسط سے زرعی پیداوار کے نقل و حمل کی مسلسل کوششیں کر رہا ہے۔ لاک ڈاؤن کے دوران بھی ریلوے کی مال بھاڑہ ریل گاڑیاں ضروری اشیاء کی مسلسل فراہمی کو یقینی بنانے کے لئے لگاتار چلائی جارہی تھیں تاکہ ملک کے کسی بھی حصے میں کوئی پریشانی نہ ہو۔ زیادہ ریل گاڑیوں کی دستیابی سے گیہوں، دالوں، پھلوں، سبزیوں جیسے فصلوں کی لوڈنگ میں غیر معمولی طور پر بہتری واقع ہوئی ہے۔
صدر جمہوریہ کا سکریٹریٹ
صدر جمہوریہ ہند نے ایس وی پی این پی اے میں ہندوستانی پولس سروس کے 74ویں بیچ کے پروبیشنروں سے خطاب کیا
پولس افسران ایمانداری ، غیر جانبداری ، حوصلے، اہلیت اور حساسیت کی پانچ بنیادی صفتوں کو ذہن میں رکھیں اور کارروائی کے توسط سے اس کا مظاہرہ کریں:صدر جمہوریہ مرمو
صدر جمہوریہ ہند محترمہ دروپدی مرمو نے آج سردار ولبھ بھائی پٹیل نیشنل پولس اکیڈمی ، حیدرآباد میں انڈین پولس سروس کے 74ویں بیچ کے پروبیشنروں سے خطاب کیا۔
اس موقع پر اپنے خطاب میں صدر جمہوریہ نے کہا کہ جب ملک ’آزادی کا امرت مہوتسو‘منا رہا ہے، تو دنیا کی سب سے بڑی اور زندہ جمہوریت کو بنائے رکھنے اور اسے مضبوط کرنے میں ہماری پولس فورس کے گرانقدر تعاون کو ملک تسلیم کرتا ہے۔ہندوستانی پولس نے بھی ملک کے اتحاد کو بنائے رکھنے میں اپنا بڑا تعاون دیا ہے۔ ہندوستان کی داخلی سلامتی کے لئے ہزاروں بہادر پولس ملازمین نے اپنی زندگیاں قربان کی ہیں۔ انہوں نے فرض کے محاذ پر اپنی جان نچھاور کردینے والے آئی پی ایس افسران کے تئیں اپنا احترام پیش کیا۔
آئی پی ایس پروبیشنروں کو مخاطب کرتے ہوئے صدر جمہوریہ نے کہا کہ پولس سرکا رکا دکھائی دینےو الا حصہ ہے۔جب پولس فورس لوگوں کا بھروسہ حاصل کرتی ہے تو یہ سرکار کی امیج کو بہتر کرتاہے۔ پولس کا احترام اور یقین اسی وقت ہوگا ، جب اس کے نیچے کی پوری فورس ، آخری کانسٹبل تک بیداری ، حساسیت اور ایمانداری کا مظاہرہ کرے گا۔انہوں نے کہا کہ اپنے کیریئر کی ابتداء سے ہی آئی پی ایس پروبیشنر قیادت والے عہدوں پر ہوں گے۔ ان کے قیادت کا معیار ، ان کی قیادت والی فورس کے اثرات اور مورال کو مقرر کرے گی۔انہوں نے انہیں ایمانداری، غیرجانبداری، حوصلے، اہلیت اور حساسیت کی پانچ بنیادی صفتوں کو ذہن میں رکھنے اور اپنی کارروائی کے توسط سے اس کا مظاہرہ کرنے کی صلاح دی۔
صدر جمہوریہ نے کہا کہ پولس فورسیز کو ترقی اور سماج کی تبدیلی میں شراکت دار بننا ہوگا۔ پائیدار ترقی ، خاص طور سے شمولیت کو یقینی بناتے ہوئے پولس افسران ہندوستان کے زیادہ خوشحالی حاصل کرنے میں محرک کا کردار ادا کرنے جارہے ہیں۔ شمولیت کا مفہوم ہے –اس آخری شخص کی شمولیت ، سب سے محروم شخص، سب سے کمزور شخص ، وہ شخص ان کی تشویش کے مرکز میں ہونا چاہئے۔انہوں نے انہیں بے زبانوں کی ابتری کے تعلق سے حساس ہونے کی صلاح دی۔انہوں نے کہا کہ پولس افسران کو یہ یقینی بنانا ہوگا کہ ملک کے دور دراز علاقے میں رہنےو الے ایک اَپ پڑھ غریب شخص کو مقامی پولس چوکی پر ہمدردانہ تعاون ملے۔ مجرموں کو پولس کی اس سوچ سے تھر تھر کانپنا چاہئے، لیکن اس کے ساتھ ساتھ عام شہری کو ، پولس کو ایک دوست اور محافظ کی شکل میں دیکھنا چاہئے۔
صدر جمہوریہ نے کہا کہ ہماری اعلان شدہ قومی اولیتوں کے عین مطابق ’امرت کال‘کے دوران ہم نے اپنے لئے جو ہدف مقرر کئے ہیں، انہیں حاصل کرنے میں ناری شکتی کو اہم کردار ادا کرنا ہے۔صحیح معنوں میں ’آتم نر بھربھارت‘، ’آتم نر بھر ناری‘سے ہی ممکن ہوگا۔انہوں نے کہا کہ خواتین کی زیادہ شراکت داری سے بہتر مجموعی ترقی ہوتی ہے۔ہمیں خواتین کو بااختیار بنانے کے مرحلے سے خواتین کی قیادت والی ترقی کے مرحلے میں تیزی سے آگے بڑھنا چاہئے۔انہوں نے خاتون پولس افسروں سے ہمیشہ دیگر خواتین ، خاص طورپر کمزور لوگوں کی مدد کرنے پر اصرار کیا۔انہوں نے کہا کہ اگر ہر خاتون کمزور لوگوں کے لئے کھڑی ہوجائیں تو سماج میں ایک بڑی تبدیلی آسکتی ہے۔
صدر جمہوریہ کا خطاب دیکھنے کے لئے براہ کرم یہاں کلک کریں۔
وزیراعظم کا دفتر
وزیراعظم نے کھیلوں کے قومی دن کے موقع پر کھلاڑیوں کو مبارکباد دی
انھوں نے میجردھیان چند کو ان کے یوم پیدائش پر خراج عقیدت پیش کیا
وزیراعظم جناب نریندرمودی نے کھیلوں کے قومی دن کے موقع پر کھلاڑیوں کو مبارکباد دی ہے۔ وزیراعظم نے اس موقع پر ممتاز ہندوستانی ہاکی کھلاڑی میجردھیان چند کو ان کے یوم پیدائش پر خراج عقیدت بھی پیش کیاہے ۔
وزیراعظم نے ایک ٹوئیٹ میں کہا:
‘‘کھیلوں کے قومی دن کے موقع پر میں مبارکباد پیش کرتاہوں اور میجردھیان چند جی کو ان کے یوم پیدائش پر خراج عقیدت پیش کرتاہوں ۔ حالیہ کچھ سال کھیلوں کے لئے بہت اہم رہے ہیں ۔ میں امید کرتاہوں کہ اس رویہ کا تسلسل جاری رہے گا۔امید کرتاہوں کہ ملک بھرمیں کھیلوں کو اسی طرح مقبولیت حاصل ہوتی رہے گی ۔ ’’
وزارت اطلاعات ونشریات
وزارت اطلاعات و نشریات کے زیر اہتمام ڈجیٹل میڈیا اخلاقیات کوڈ پر ویبینار
عام شہری ڈجیٹل میڈیا اخلاقیات کوڈ کے مرکز میں ہیں: وکرم سہائے، جوائنٹ سکریٹری، آئی اینڈ بی
تین مرحلہ شکایات کے ازالے کا طریقہ کار شہریوں کو با اختیار بناتا ہے
اصول و ضوابط روایتی اور ڈجیٹل میڈیا کے لیے یکساں مواقع فراہم کرتے ہیں
وزارت اطلاعات و نشریات کے جوائنٹ سکریٹری، جناب وکرم سہائے نے کہا، او ٹی ٹی پلیٹ فارموں اور ڈجیٹل نیوز پبلشرز کے لیے ڈجیٹل میڈیا اخلاقیات کوڈ شہریوں کو شکایات ازالہ طریقہ کار کے مرکز میں رکھتا ہے۔ انھوں نے مزید کہا کہ اصول و ضوابط ایک انتظامی ڈھانچہ قائم کرتے ہیں جس میں ڈجیٹل میڈیا پر ناشرین کے لیے تین مرحلہ شکایات ازالہ فریم ورک شامل ہے۔
جناب سہائے لداخ، جموں و کشمیر، پنجاب، ہریانہ، چندی گڑھ، اور ہماچل پردیش کی شمالی ریاستوں/ مرکز زیر انتظام علاقوں میں اسٹیک ہولڈرز کے لیے وزارت اطلاعات و نشریات کے زیر اہتمام ’ڈجیٹل میڈیا اخلاقیات کوڈ‘ پر ایک ویبینار سے خطاب کر رہے تھے۔
شمالی ریاستوں کے لیے ویبینار مختلف علاقوں میں اسٹیک ہولڈرز کے لیے پریس انفارمیشن بیورو کی علاقائی اکائیوں کے ذریعہ وزارت کے زیر اہتمام منعقد کیے جانے والے ویبینار کے سلسلے کا ایک حصہ تھا۔ اس میں جون اور جولائی 2020 کے دوران جنوبی، مغربی، مشرقی اور شمال مشرقی علاقوں کے لیے ویبینار شامل ہیں۔
جناب سہائے نے ایک مختصر پیشکش کی جس میں ’ڈجیٹل میڈیا اخلاقیات کوڈ‘ جیسے ناشرین کے لیے اخلاقیات کوڈ؛ تین مرحلہ شکایات ازالہ میکانزم، اور ڈجیٹل میڈیا ناشرین کے ذریعہ معلومات کو پیش کرنے اور انکشاف کرنے سے متعلق مختلف پہلوؤں کی وضاحت کی۔ انھوں نے بتایا کہ وزارت اطلاعات و نشریات نے 1,800 سے زیادہ ناشرین سے معلومات حاصل کی ہیں اور مزید کہا کہ متعدد اداروں اور ناشرین کی تنظیموں نے قواعد کے تحت خود ساختہ اداروں کی تشکیل سے متعلق مواصلات بھیجی ہیں۔
ڈجیٹل نیوز پبلشرز، صحافیوں، او ٹی ٹی پلیٹ فارموں اور ماس کمیونیکیشن سے وابستہ افراد فعال طور پر ورچوئل تفاعلی میٹنگ میں حصہ لیا۔ ویبینار کے دوران شرکا کے ذریعہ مختلف سوالات، شبہات اور مسائل اٹھائے گئے۔ ریاستوں/مرکز زیر انتظام علاقوں کے محکمہ اطلاعات و تعلقات عامہ کے نمائندے؛ اور وزارت اطلاعات و نشریات کی علاقائی میڈیا اکائیوں کے سربراہان بھی اس تقریب میں شریک ہوئے۔